Јана Алексић
Јана Алексић (Крагујевац, 10. јун 1984) је српска теоретичарка и историчарка књижевности и песникиња.

Биографија 
Јана Алексић је рођена 10. јуна 1984. године у Крагујевцу. Завршила је основне и мастер студије на Филолошком факултету у Београду, на студијском програму Српска књижевност и језик са општом књижевношћу. Добитница је награде из фонда Радмила Поповић за најбољи дипломски рад из предмета Српска књижевност XX века, одбрањеног на Филолошком факултету у Београду 2009. године. Докторску дисертацију Милан Кашанин као тумач нове српске књижевности одбранила је 2016. године на истом факултету. Током 2017. године била је на постдокторском усавршавању на Универзитету у Венецији, при Одсеку за славистику Департмана за лингвистику и компаративне културне студије (Dipartimento di Studi Linguistici e Culturali Comparati, Università Ca' Foscari Venezia, Italia).

Запослена је у Институту за књижевност и уметност у Београду. Ради на пројекту Културолошке књижевне теорије и српска књижевна критика.

Поезију, критику и есејистику објављује у књижевној периодици и зборницима.

Дела 
 Опседнута прича: поетика романа Горана Петровића, Службени гласник, Београд, 2013.

 Жудња за лепотом и савршенством: теургијска димензија књижевноуметничког стваралаштва, Институт за књижевност и уметност, Београд, 2014.

 Топао камен, Градска библиотека "Владислав Петковић Дис", Чачак, 2014.

 Упијање, Народна библиотека „Стефан Првовенчани“, Краљево, , 2017.

 Аријел аноним, Завод за проучавање културног развитка, Београд, 2018.

Награде 
2009. године награда из фонда Радмила Поповић за најбољи дипломски рад из предмета Српска књижевност XX века, одбрањеног на Филолошком факултету у Београду.

2014. године награда Млади Дис, коју додељује Градска библиотека Владислав Петковић Дис у Чачку. Збирка Топао камен је 33. књига у едицији Токови коју издаје Градска библиотека Владислав Петковић Дис

2018. године у Србобрану за песму Хармонија обскуре добила је награду Ленкин прстен за за најлепшу љубавну песму на српском језику.

Спољашње везе 

 dr Jana Aleksić - Institut za književnost i umetnost http://www.ikum.org.rs/lat/people.php?id=37
 Ожиљци и опомене: Јана Алексић, песникиња • Радио ~ Светигора ~https://svetigora.com/oziljci-i-opomene-jana-aleksic-pesnikinja
 „Ленкин прстен“ Јани Алексић за на најбољу љубавну песму ...https://www.dnevnik.rs/.../lenkin-prsten-jani-aleksic-za-na-najbolu-lubavnu-pesmu-22...
 Писање је облик постојања („Политика”, 1. јануар 2019)

Рођени 1984.
Добитници награде Млади Дис
Крагујевчани